text: वित्त मंत्रालय की विज्ञप्ति के मुताबिक 'केन्द्रीय रेल, कोयला, वित्त एवं कॉरपोरेट कार्य मंत्री पीयूष गोयल इस कार्यक्रम के मुख्य अतिथि होंगे. जबकि वित्त राज्य मंत्री शिव प्रताप शुक्ला भी इस अवसर पर उपस्थित होंगे.' मालूम हो कि जीएसटी में करीब एक दर्जन टैक्सों को समाहित किया गया है. केंद्र स्तर पर लगने वाले उत्पाद शुल्क, राज्यों में लगने वाले वैट और कई स्थानीय शुल्कों को जीएसटी में समाहित किया गया था. इसके बाद 'एक राष्ट्र, एक कर' की नई प्रणाली देशभर में लागू हुई.